Սեքս ռոբոտ

**Սեքս ռոբոտ**, սեքս տիկնիկ ռոբոտներ։ 2020 թվականի դրությամբ կան միայն մի քանի արտադրողներ, որոնք պատրաստ են առաջարկել գործող սեքս ռոբոտներ: Բացի սեռական բնույթի բավարարվածությունից, ռոբոտը կարող է լինել զրուցակից կամ էսթետիկ հաճույքի առարկա: Ռոբոտաշինության այս ուղղությունը ավելի շատ ուղղված է կանանց մոդելների ստեղծմանը, որոնց թիրախային լսարանը տղամարդիկ են, բայց կան նաև տղամարդկանց մոդելների որոշ տարբերակներ:

## Սարք
Իրատեսական սիլիկոնե տիկնիկի ռոբոտացված տարբերակը բաղկացած է հետևյալ տարրերից․

* Ճկուն կմախք, որը պատրաստված է ամուր ալյումինից:
* Մաշկը փոխարինում է սիլիկոնային իմիտացիայով։
* Մարմնի վրա սեքս-ռոբոտ տիկնիկներն ունեն սենսորներ, որոնք արձագանքում են հպմանը:
* Գլխում կա պրոցեսոր, որը վերահսկում է կմախքի բոլոր դետալները: Ինտերնետ հասանելիության շնորհիվ ծրագրային ապահովումը մշտապես թարմացվում է։

### Դեր
Պատասխանատու ռոբոտաշինության հիմնադրամի տվյալներով, սեքս-ռոբոտները կարող են կիրառվել ծերանոցներում, օգտագործվել հեռավոր հարաբերություններում գտնվող զույգերի կողմից կամ հաշմանդամների կողմից։ Հիմնադրամի տվյալներով, հիմնականում հնարավոր են համարում սեքս-ռոբոտների օգտագործումը տղամարդկանց երկու երրորդը և կանանց մոտ մեկ երրորդը։

## Պատմություն
2010 թվականին ցուցադրվել է սեքս տիկնիկ, որը կոչվում է *Roxxxy*, որը կարող է վերարտադրել նախապես ձայնագրված խոսքի ազդանշանները։

2012 թվականին հայտարարվել է Ամստերդամի իշխանությունների որոշումը՝ կառուցել առաջին ռոբոտացված հասարակաց տուն։

2014 թվականին Դեյվիդ Լևին, որը շախմատիստ է և «Սերը և սեքսը ռոբոտների հետ» գրքի հեղինակը, ասել է *Newsweek* հարցազրույցում ես հավատում եմ, որ սիրող սեքս ռոբոտների գոյությունը հիանալի նվեր կլինի հասարակության համար, կան միլիոնավոր մարդիկ, որոնք այս կամ այն պատճառով չեն կարող լավ հարաբերություններ հաստատել։ Այդ ժամանակ նրա գնահատականներով՝ լիարժեք սեքս ռոբոտների ի հայտ գալը պետք է տեղի ունենար 21-րդ դարի կեսերին։

2015 թվականին Մեթ Մաքմալենը, որը եղել է RealDoll-ի հիմնադիրը, հայտարարել է, որ մտադիր է ստեղծել խելացի սեքս տիկնիկներ, որոնք կարող են խոսել հաճախորդի հետ։

Ըստ Գիտության զարգացման ամերիկյան ասոցիացիայի զեկույցի 2016 թվականի փետրվարին հրապարակվել է, որ արհեստական ինտելեկտի համակարգերի կիրառմամբ սեքս ինդուստրիայում ռոբոտացումը կարող է հանգեցնել այդ ոլորտում աշխատատեղերի կորստի։ 2017 թվականի մայիսին առաջին Եվրոպական ռոբոտացված հասարակաց տունը ստիպված տեղափոխվել է Բարսելոնա մեկ այլ վայր՝ մարմնավաճառների բողոքների պատճառով, որոնք հայտնել են, որ ռոբոտները խլում են իրենց եկամտի մի մասը։

2017 թվականի դրությամբ սեքսի համար մարդանման ռոբոտներ արտադրում են աշխարհի չորս ընկերություններ, սակայն փորձագետները կանխատեսում են, որ առաջիկա տասնամյակների ընթացքում դրանց արտադրությունը կարող է համատարած դառնալ: Սեքս ռոբոտի գինը տատանվում է 5-15 հազար դոլարի սահմաններում։ Հաճախորդի խնդրանքով տիկնիկը կարող է ընտրվել ըստ սեռի, հասակի, մազերի և աչքերի գույնի, ինչպես նաև ըստ անհատականության տեսակը։ Այս ռոբոտները դեռ շատ նման չեն իրական մարդկանց։ Թեև ընդհանուր տեսքը արդեն հաջողվել է դարձնել շատ հավատալի, շարժումները և ձայնը տվյալ ռոբոտների հեռու են իրականությունից։

2017 թվականի սկզբին Հարավային Կորեայում, Ճապոնիայում և Իսպանիայում գործում են հասարակաց տներ հագեցած սեքս ռոբոտներով։ Լոնդոնում Paddington Station-ից ոչ հեռու բացվել է առաջին հաստատությունը, որտեղ այցելուներին առաջարկում են օրալ սեքս ռոբոտի ծառայություն։

## Կարգավորում
2015 թվականի սեպտեմբերին Քեթլին Ռիչարդսոնը Դե Մոնֆորի համալսարանից և Էրիկ Բիլինգը Սկուվեի համալսարանից կազմակերպություն են ստեղծել նման ռոբոտների դեմ՝ կոչ անելով արգելել մարդակերպ սեքս ռոբոտների ստեղծումը։ Նրանք պնդել են, որ նման սարքերի ներդրումը սոցիալապես վնասակար և նվաստացուցիչ կլինի կանանց և երեխաների համար։

2015 թվականի սեպտեմբերին ճապոնական *SoftBank* ընկերությունը, որը Pepper ռոբոտի ստեղծողն է, արգելք է դրել ռոբոտների հետ սեքսի վրա: Ռոբոտների օգտագործման մասին համաձայնագրում ասվում է. «սեփականատերը չպետք է կատարի որևէ սեռական գործողություն կամ այլ անպարկեշտ գործողություն ռոբոտի հետ»։

Պատասխանատու ռոբոտատեխնիկայի հիմնադրամի փորձագետները հայտարարել են, որ պետք է ամբողջական արգելք սահմանել սեքս ռոբոտների պատրաստման վրա, որոնք արտաքնապես նման կլինեն երեխաների։

Առաջանում են նաև այլ էթիկական, բարոյական, հոգեբանական, ֆիզիոլոգիական, ընտանեկան և իրավական չկարգավորված հարցեր՝ մարդկանց կյանքում սեքս ռոբոտների ներդրմամբ։

## Ծանոթագրություններ

Կատեգորիա:Ռոբոտագիտություն
Կատեգորիա:Ռոբոտներ
Կատեգորիա:Սեքս